Na temelju Odluke o početku postupka davanja u zakup poslovnih prostora (KLASA: 372-01/23-01/12, URBROJ: 238/27-159-01-02/01-23-1 od 28.02.2023. godine), a u skladu s člankom 6. stavkom 1. Zakona o zakupu i kupoprodaji poslovnog prostora („Narodne novine“ broj: 125/11, 64/15 i 112/18), trgovačko društvo KOMUNALAC d.o.o., SAMOBOR, ULICA 151. SAMOBORSKE BRIGADE HV 2, raspisuje

**JAVNI NATJEČAJ**

**ZA DAVANJE U ZAKUP POSLOVNOG PROSTORA**

**NA SAJMIŠTU, Hrastinska cesta 26 u Samoboru**

1. Predmet javnog natječaja je davanje u zakup poslovnog prostora na Sajmištu, (za povremeno obavljanje ugostiteljske djelatnosti subotom) **oznake** **E** u Samoboru, Hrastinska cesta 26.
2. Početni iznos mjesečne zakupnine za poslovne prostore iskazan je bez PDV-a.
3. Ponuđeni poslovni prostor zakupljuje se kao uređeni poslovni prostor bez ugostiteljske opreme.
4. Namjena i početna cijena

**SAJMIŠTE, Hrastinska cesta 26, Samobor**

|  |  |  |  |  |  |  |
| --- | --- | --- | --- | --- | --- | --- |
| ***R.br.*** | ***OZNAKA***  ***PROSTORA*** | ***Površina*** | ***Početna cijena***  ***po m²*** | ***Početna cijena***  ***mjesečne zakupnine***  ***(bez PDV-a)*** | ***Namjena*** | ***Napomena*** |
| 2. | **E** | 108,25 m² | 5,00 € | 541,25 € | Ugostiteljska djelatnost | *Poslovni prostor sa strujom i vodom* |

1. **Opći uvjeti natječaja**

* Pravo sudjelovanja na natječaju imaju sve pravne i fizičke osobe koje ispunjavaju uvjete iz ovog natječaja i koje nemaju dospjelih nepodmirenih obveza prema državnom proračunu i trgovačkom društvu Komunalac d.o.o., Samobor, po bilo kojoj osnovi (uključujući i naknade za Grad Samobor i Hrvatske vode).
* Ponuditelj je obvezan uz ponudu priložiti dokaz (presliku uplatnice) o uplaćenoj jamčevini za ozbiljnost ponude u visini trostrukog iznosa početne cijene mjesečne zakupnine poslovnog prostora za koji daje ponudu.

Jamčevina se uplaćuje na račun t.d. Komunalac d.o.o. Samobor,

**broj računa:** **HR3923900011100913667,**

**model: HR 00,**

**poziv na broj odobrenja plaćanja: 2696-OIB**.

Ponuditeljima koji ne uspiju u natječaju jamčevina se vraća, a ponuditeljima koji uspiju u natječaju, jamčevina se uračunava u zakupninu za prvi mjesec plaćanja zakupnine po sklopljenom ugovoru.

* Poslovni prostor se ne može davati u podzakup.
* Ponuđeni poslovni prostori nisu opremljeni ugostiteljskom opremom te je na izabranom zakupniku da ih opremi o svom trošku.
* Ukoliko izabrani zakupnik želi provesti adaptacije ili druge preinake prostora za koji se natjecao, obvezan je iste provesti o svom trošku, uz prethodnu suglasnost zakupodavca na predloženo projektno rješenje.
* Uz ugovorenu mjesečnu zakupninu zakupnik je dužan plaćati ostale troškove (struja, voda te ostale tekuće troškove) koji terete poslovni prostor prema sklopljenom ugovoru i ispostavljenom računu zakupodavca, kao i ostale naknade (javnobilježničke naknade, troškove osiguranja i sl.), a što će se regulirati ugovorom o zakupu poslovnog prostora.
* **Ponuda** mora sadržavati:

1. Osnovne podatke o ponuditelju i to: ime, prezime, osobni identifikacijski broj (OIB) i adresu za fizičke osobe, odnosno naziv tvrtke, sjedište i osobni identifikacijski broj (OIB) za pravne osobe.
2. Oznaku poslovnog prostora na koji se odnosi ponuda.
3. Ponuđenu vrstu djelatnosti za poslovni prostor u okviru oglašene.
4. Ponuđeni iznos mjesečne zakupnine za metar kvadratni (m²), koji mora biti isti ili veći od početnog.
5. Broj tekućeg ili žiro računa i naziv banke za povrat jamčevine.
6. Ispravu o upisu u poslovni, sudski (trgovački), strukovni, obrtni ili drugi odgovarajući registar,odnosno ovjerenu izjavu ili odgovarajuću potvrdu kojom ponuditelj dokazuje da ima registriranu djelatnost, ne stariju od 6 mjeseci od danaslanja ponude. Izdavatelj dokaza je nadležni trgovački sud, odnosno upravno ili drugo tijelo nadležno za vođenje obrtnog, strukovnog ili poslovnog registra. Ukoliko nema predmetne isprave, ponuda neće biti prihvatljiva.
7. Potvrdu Ministarstva financija, odnosno nadležne ispostave Porezne uprave o uredno podmirenim obvezama prema državnom proračunu, ne stariju od 30 dana od dana izdavanja.
8. Dokument izdan od bankarskih ili drugih financijskih institucija (BON-2, odnosno SOL-2 ili jednakovrijedan dokument) kojim se dokazuje solventnost gospodarskog subjekta. Ponuditelj mora, do isteka roka za dostavu ponuda, dokazati da račun nije bio u blokadi u prethodnih 6 mjeseci. Gospodarski subjekt može dokazati financijsku i gospodarsku sposobnost i pomoću drugoga dokaza, različitog od onoga koji je tražio Komunalac d.o.o. Samobor, ako zatraženi dokaz ne može biti dostavljen iz opravdanog razloga i ako dostavljeni dokaz ima istu dokaznu snagu kao i traženi.
9. Potvrde trgovačkog društva Komunalac d.o.o., Samobor i Grada Samobora o podmirenim dospjelim obvezama ne stariju od 30 dana od dana izdavanja.
10. Uz ponudu za zakup poslovnog prostora ponuditelji fizičke osobe prilažu presliku osobne iskaznice.
11. Osobe koje se pozivaju na pravo prednosti na sklapanje ugovora o zakupu poslovnog prostora temeljem članka 132. Zakona o pravima hrvatskih branitelja iz Domovinskog rata i članovima njihovih obitelji („Narodne novine“ broj: 121/17, 98/19 i 84/21) dužne su u ponudi priložiti original ili ovjerenu presliku potvrde Ministarstva obrane RH, odnosno Ministarstva unutarnjih poslova ili drugi jednakovrijedan dokument.
12. **Kriteriji za ocjenu povoljnosti ponude**

* Najpovoljnijom ponudom smatrat će se ona ponuda koja, uz ispunjenje uvjeta iz natječaja, sadrži i najviši ponuđeni mjesečni iznos zakupnine za metar kvadratni (m²) poslovnog prostora.
* Ako su pristigle dvije ili više prihvatljivih ponuda s istim najvećim ponuđenim mjesečnim iznosom, zakupodavac će odabrati ponudu koja je zaprimljena ranije.
* Pravo prednosti na sklapanje ugovora o zakupu poslovnog prostora imaju osobe određene Zakonom o hrvatskim braniteljima iz Domovinskog rata i članovima njihovih obitelji („Narodne novine“ broj: 121/17, 98/19 i 84/21), ako se te osobe u svojoj prijavi na natječaj za navedeni prostor pozovu na to pravo, ako ispunjavaju uvjete iz natječaja, uvjete iz Zakona i prihvate najviši ponuđeni iznos zakupnine. Prednost pri zakupu poslovnog prostora može se ostvariti samo jednokratno.

1. **Ugovor o zakupu**

* Ugovor o zakupu poslovnog prostora sklopit će se s ponuditeljem koji ponudi najviši iznos mjesečne zakupnine, a udovoljava ostalim uvjetima natječaja.
* Ugovor se mora sklopiti u roku petnaest (15) dana od dana dostave obavijesti o prihvaćanju ponude.
* Ugovor o zakupu poslovnog prostora sklapa se na određeno vrijeme, jednu (1) godinu.
* Ponuditelj koji sklopi ugovor o zakupu obvezan je u roku osam (8) dana od dana sklapanja ugovora uplatiti na račun zakupodavca iznos od 4.000,00 €, na ime jamstva za dobro izvršenje obveza iz ugovora (npr. redovito plaćanje zakupnine, naknade štete i sl.). Jamstvo za dobro izvršenje obveza iz ugovora vraća se zakupniku u roku osam (8) dana od dana isteka roka zakupa.
* Ponuditelj koji sklopi ugovor o zakupu ne može poslovni prostor ili dio poslovnog prostora dati u podzakup bez pisanog odobrenja zakupodavca.
* Uz ugovorenu mjesečnu zakupninu zakupnik je dužan plaćati ostale troškove (struja, voda, te ostale tekuće troškove) koji terete poslovni prostor prema sklopljenom ugovoru i ispostavljenom računu.
* Zakupnik je obvezan poslovni prostor osigurati kod osiguravajućeg društva.
* Zakupnik je obvezan voditi brigu o protupožarnoj zaštiti zakupljenog poslovnog prostora, odnosno u zakupljenom prostoru dužan je pridržavati se svih mjera od zaštite od požara.

1. **Ponude za zakup**

* Ponude za zakup poslovnog prostora s traženom dokumentacijom dostavljaju se u pisanom obliku u zatvorenoj omotnici na adresu: KOMUNALAC d.o.o. SAMOBOR, ULICA 151. SAMOBORSKE BRIGADE HV 2 s naznakom NATJEČAJ – POSLOVNI PROSTOR NA SAJMIŠTU – '' *OZNAKA PROSTORA* '' – NE OTVARAJ
* Ako se ponuditelj natječe za više poslovnih prostora za svaki je potrebno dati odvojenu ponudu u posebnoj omotnici sa svim traženim dokazima, koje ponuda mora sadržavati.
* Rok za dostavu ponude je 15.03.2023. godine do 12,00 sati.
* Ponude koje budu dostavljene nakon proteka roka ili budu nepotpune neće se razmatrati.

1. **Javno otvaranje ponuda**

* Javno otvaranje ponuda bit će 15.03.2023. godine u 12,00 sati u prostoriji t.d. Komunalac d.o.o., Samobor, Ulica 151. samoborske brigade HV 2.
* Pravo aktivnog sudjelovanja imaju samo ovlašteni predstavnici ponuditelja, koji prilažu punomoć za nazočnost na otvaranju.
* O ishodu natječaja ponuditelji će biti obaviješteni pisanim putem u roku osam (8) dana od dana završetka rada povjerenstva.

1. **Trgovačko društvo Komunalac d.o.o., Samobor zadržava pravo poništaja natječaja ili dijela natječaja, bez prethodnog obrazloženja i pri tome ne snosi odgovornost prema ponuditeljima, kao niti njihove troškove sudjelovanja na natječaju.**
2. Za poslovne prostore koji ne budu dani u zakup po ovom natječaju, natječaj ostaje otvoren do daljnjega, odnosno do odabira najpovoljnijeg ponuditelja po istim uvjetima iz ovog natječaja.
3. **Uvid u lokaciju** poslovnih prostora, kao i sve druge informacije, zainteresirani ponuditelji mogu zatražiti od osobe za kontakt radnim danom od 7 do 15 sati. Osoba za kontakt je Ljiljana Šaban, 01/3362 521 ili 091/3361 599.

**KLASA:372-01/23-01/12**

**URBROJ:238/27-159-01-02/01-23-2**

**KOMUNALAC d.o.o.**

**Direktor:**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**Renato Raguž, dipl.ing.stroj.**